Fødselsdag: 17.03.1998
Position: Målmand
Klub: AGF
Trods efternavnet Svane lægger hun ikke alle sine æg i samme rede. Ved siden af fodboldkarrieren læser hun nemlig medicin på Aarhus Universitet, så den ene karriere kan afløse den anden.
Hun er vokset op i Assens på Fyn, men siden 2015 har hun spillet i Danmarks næststørste by, Aarhus. I dag er hun anfører og en meget vigtig spiller for AGF. Landsholdsdebuten fik Katrine Svane den 12. juni mod Østrig.